
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 26P/63/2024 8724202290 25. 06. 2024 JUDr. Zuzana Salajová ECLI:SK:OSPP:2024:8724202290.3
ROZSUDOK V MENE SLOVENSKEJ REPUBLIKY Okresný súd Poprad, sudkyňou JUDr. Zuzanou Salajovou, v právnej veci starostlivosti súdu o mal. deti. A. B., nar. XX. XX. XXXX a C. B., nar. XX. XX. XXXX, obe trvale bytom D. XXX, obec zastúpené kolíznym opatrovníkom: Úrad práce, soc. vecí a rodiny Kežmarok, deti rodičov – matky: D. B., D. E., nar. XX. XX. XXXX, trvale bytom D. XXX, právne zastúpenej: JUDr. Adelaide Emila Kuhn, advokátka so sídlom Kežmarok, Hlavné námestie 36, a otca: F. B., nar. XX. XX. XXXX, trvale bytom G., H. XXX/XXX, právne zastúpeného: Mgr. Gabriel Antal, advokát so sídlom Poprad, Karpatská 3256/15, o návrhu otca na zmenu úpravy rodičovských práv a povinností – zmenu úpravy styku, takto rozhodol: I. Schvaľuje rodičovskú dohodu uzavretú 25. 06. 2024 v tomto znení: Mení rozsudok Okresného súdu Poprad č. k. 26P/74/2023 - 36 z 19. 12. 2023 v časti všeobecnej úpravy styku otca s mal. deťmi tak, že otec F. B., nar. XX. XX. XXXX, je oprávnený stýkať sa s mal. deťmi A. B., nar. XX. XX. XXXX a C. B., nar. XX. XX. XXXX, nasledovne - prvý kalendárny týždeň v kalendárnom mesiaci od štvrtka od 15.00 h do pondelka nasledujúceho kalendárneho týždňa do 8.00 h, - druhý kalendárny týždeň v kalendárnom mesiaci od piatka od 15.00 h do nedele do 17.00 h, - tretí kalendárny týždeň v kalendárnom mesiaci od štvrtka od 15.00 h do pondelka nasledujúceho kalendárneho týždňa do 8.00 h. Ostatné časti rozsudku Okresného súdu Poprad č. k. 26P/74/2023 - 36 z 19. 12. 2023 ostávajú nezmenené. II. Žiaden z účastníkov nemá nárok na náhradu trov konania. odôvodnenie: 1. Navrhovateľ podal 30. 05. 2024 na tunajší súd návrh na zmenu úpravy rodičovských práv a povinností k maloletým deťom, a to v časti úpravy styku s maloletými deťmi.. Na pojednávaní konanom 25. 06. 2024 došlo medzi rodičmi k rodičovskej dohode, a zároveň všetci účastníci prítomní na pojednávaní sa súčasne vzdali práva podať odvolanie proti predmetnému rozhodnutiu, čo potvrdili svojím podpisom na samostatnej listine, ktorá tvorí súčasť zápisnice. 2. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak.
3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724202290.3 (dáta aktuálne k 5. 11. 2026). Záväzné je znenie zverejnené súdom.




